# Adámy István

### A Wikipédiából, a szabad lexikonból.

Adámy István (1954. július 29.) sportoktató, a hazai karate-élet egyik alapítója, A Kyokushin Karate mestere, a Magyar Kyokushin Karate Szövetség elnöke.

## [szerkesztés] Pályafutása

1970-ben Judo és Karate tanulmányokba kezdett a Testnevelési Főiskolán. 1972-ben érettségizett az Autóközlekedési Technikumban. Tanulmányait a Bánki Donát Gépipari Műszaki Főiskolán folytatta. A főiskolai évek alatt rengeteget fejlődött, 1973-ban elérte a Kyokushin Karatében az 5. kyu fokozatot. 1975-ben sikeresen lediplomázott, illetve elérte a 4. kyu fokozatot. Alig egy évre rá, 1976-ban már az 1. kyu (barna öv) fokozatra küzdötte fel magát, mialatt megnyitotta az első magyarországi Kyokushin Karate klubot, Budapesten. A következő évben az országban elsőként levizsgázott a fekete öv 1. dan fokozatára, melynek hatására Oyama mester, a stílus alapítója kinevezi Branch Chief-nek, így hivatalosan is a hazai szervezet vezetője lett. 1979-ben megszervezte az első magyar bajnokságot, melyen Oyama mester személyesen is jelen volt. 1980-ban sikeres vizsgát tett a 2. dan fokozatra, két évre rá, 1982-ben pedig a 3. dan fokozatra, a következő évben pedig korábbi foglalkozását feladva sportvállalkozó lett, klubja pedig felvette a samurai (szamuráj) nevet. Szintén ebben szervezte meg az első IBUSZ-Oyama kupát, melyen Oyama mester is részt vett. 1984-ben a mestertől megkapta a 4. dan fokozatot, és sikeres karate edzői minősítést szerzett az első hivatalos hazai (TFTI által szervezett) szakképzésen. A második Ibusz-Oyama Kupa ezért csak 1985-ben került megrendezésre, ahol újból Masutatsu Oyama volt a díszvendég. Még ebben az évben megjelent első könyve Kyokushin Karate címmel, illetve a mester meghívására több, mint egy hónapot edzhetett a tokiói központi dójóban, majd a XVII. Nyílt Japán Bajnokságon bemutatót tartott Oyama mester kérésére. 1986-ban idehaza megrendezte a III., majd 1988-ban a IV. (egyben utolsó) IBUSZ-Oyama Kupát. 1989-ben pedig az első Kyokushin Karate Európa Bajnokságot. Még ebben az évben elérte az 5. dan fokozatot. 1996-ban 6. dan fokozatott szerzett. 2000-ben csatalkozott Jon Bluming szervezetéhez és megkapta a 7. dan fokozatot. 2002–2003-ban három könyvet is megjelentetett, melyek átfogják a Kyokushin Karate teljes ismeretanyagát. 2005. március 15-én Mádl Ferenc, a magyar köztársaság elnöke „a karate sportág hazai bevezetésében, művelésében, az ifjúság nevelésében végzett több mint három évtizedes edzői, oktatói tevékenysége elismeréseként a Magyar Köztársasági Érdemrend Lovagkeresztje kitüntetést adományozta”. 2005-ben Jon Bluming nemzetközi szerveztében a technikai bizottság elnöke lett, megkapta a 8. dan fokozatot és a harcművészetekben elérhető legmagasabb hanshi címet, kapcsolatuk alig egy évvel később csúnyán megszakad. Erről Jon Bluming saját oldalán is beszámolt.

## [szerkesztés] Mesterei

- Mészáros Attila (1972–1978)
- Howard Collins (1978–1995)
- Masutatsu Oyama (1979–1994)
- Jon Bluming (2000–2006)

## [szerkesztés] Hivatkozások

- Jon Bluming hivatalos oldala
- Adámy István hivatalos oldala
- A Jon Bluming-féle IBK (IKBK)
- IBK 2

A lap eredeti címe "http://hu.wikipedia.org../../../a/d/%C3%A1/Ad%C3%A1my_Istv%C3%A1n_11e2.html"

Kategória: Harcművészek

##### Views

- Szócikk
- Vitalap
- Aktuális változat

##### Keresés